Ջեսիկա Ջոնս (հեռուստասերիալ)

«Ջեսիկա Ջոնս» ( կամ , նախկինում կոչվել է «Հայտնի է որպես Ջեսիկա Ջոնս» ), ամերիկյան հեռուստասերիալ, որը ստեղծվել է Մելիսսա Ռոզենբերգի կողմից և հիմնված է Marvel-ի կոմիքսների համանուն կերպարի վրա, գլխավոր դերը կատարել է Քրիստեն Ռիթերը։ Հեռուստասերիալի պրոդյուսերներն են Marvel Television-ը և ABC Studios-ը, իսկ ցուցադրումը կատարվում է հոսքային վիդեո ծառայության՝ Նեթֆլիքսի միջոցով։ Հեռուստասերիալը ներառված է Մարվելի կինեմատոգրաֆիկ տիեզերքի մեջ և այդպիսի սերիալների շարքից երկրորդն է (առաջին հեռուստասերիալը «Խենթ»-ն է), որոնք կմիացվեն իրար հետ «Պահապանները» մինի սերիալի մեջ։ Բոլոր դրվագների պրեմիերան կայացել է 2015 թվականի նոյեմբերի 20-ին։

2016 թվականի հունվարի 17-ին սերիալը պաշտոնապես երկարացվել է մինչև երկրորդ եթերաշրջան, որի թողարկումը կատարվել է «Պահապաններ» մինի-քրոսովերը վերջացնելուց հետո։ Երկրորդ եթերաշրջանի բոլոր դրվագները թողարկվել են 2018 թվականի մարտի 8-ին Նեթֆլիքսում։

Սյուժե 
Ողբերգական իրադարձություններից հետո, որոնց պատճառով ընդհատվում է Ջեսիկա Ջոնսի սուպերհերոսական կարճատև կարիերան, աղջիկը փորձում է վերականգնել իր անձնական կյանքը և սկսել կարիերա որպես մասնավոր դետեկտիվ, բայց ամեն ինչ փոխվում է, երբ խախտում է նախկին հերոսուհու կյանքը նրա անցյալից մի մարդ, որը կարողանում է վերահսկել մարդկանց միտքը։

Դերերում 
  = Եթերաշրջանում գլխավոր դեր
  = Եթերաշրջանում երկրորդական դեր
  = Եթերաշրջանում հյուրային դեր
  = Չի հայտնվում

Գլխավոր դերեր

Երկրորդական դերասաններ

Արտադրություն

Մշակում
2010 թվականին Մելիսա Ռոզենբերգը սկսել է մշակել հեռուստասերիալը Marvel-ի կոմիքսների հիման վրա ABC հեռուստաալիքի համար։ 2011 թվականի նոյեմբերին Ռոզենբերգը հայտնել է, որ սերիալը, որը ստացել է «Հայտնի է, ինչպես Ջեսիկա Ջոնս» անվանումը, կենտրոնանալու է Մարվելի համանուն կերպարի վրա, և պլանավորվում է թողարկել 2012 թվականի աշնանը։ Ռոզենդբերգը ասել է. «Ինձ դուր է գալիս այս կերպարը։ Նա կոտրված, մութ, բարդ կնոջ կերպար է, որը կարող է հակահարված տալ»։ Նա նաև ավելացրել է, որ Լյուք Քեյջը դառնալու է հեռուստասերիալի մի մասը։ Նույն ամսում նա հայտնել է, որ սերիալը կլինի Մարվել կինեմատոգրիֆակական տիեզերքի մի մասը։ 2012 թվականի մայիսին ABC հեռուստաալիքի տնօրենը հայտնել է, որ ալիքը վաճառում է հեռուստասերիալի ցուցադրման իրավունքը։ Նույն տարում Ռոզենբերգն ասել է, որ սերիալի ցուցադրման համար հետաքրքվում են նաև ուրիշ հեռուստաալիքներ։ «Ես չգիտեմ, թե արդյոք այդ սերիալը ABC ալիքի սեփականությունն է, հնարավոր է, որ դա կցուցադրվի կաբելային հեռուստատեսությամբ։ «Հետախուզուհի» կոմիքսը առաջինն է, որ ուղղված է մեծահասակների լսարանին, սակայն այն շատ, շատ հեշտ է տեղափոխել կաբելային հեռուստատեսության վրա։ Շատ հեշտ» ասել է նա։

2013 թվականի հոկտեմբերին Deadline-ը հայտնել է, որ Marvel-ը պատրաստում է չորս դրամա սերիալ և մեկ մինիսերիալ, 60 դրվագների հավաքածու, «Video on demand» ծառայության և կաբելային ալիքների ցուցադրման համար, որոնցով հետաքրքրված են Նեթֆլիքսը, Ամազոնը և WGN America-ն։ Մի քանի շաբաթ անց, Marvel-ը և Disney-ը անոնսացրին, որ Նեթֆլիքսը կցուցադրի «Խենթ»-ի, «Ջեսսիկա Ջոնս»-ի, «Լյուք Քեյջ»-ի և «Երկաթե Բռունցք»-ի մասին խաղային սերիալները և ավարտելով մինիսերիալով, որը հիմնված է «Պահապաններ» կոմիքսի վրա։ Ռոզենբերգը համաձայնել է գրել սցենար և զարգացնել շարքի նոր վերանայումը, վերարտադրելով բնագիր կոմիքսների սցենարը։ Սերիալը բաղկացած կլինի 13 սերիայից և կտևի 60 րոպե։

2014 թվականի դեկտեմբերին հայտարարվել է սերիալի պաշտոնական անունը՝ «Հայտնի է, որպես Ջեսիկա Ջոնս» (A.K.A. Jessica Jones): Սակայն 2015 թվականի հունիսում Մարվելը հայտարարել է, որ պաշտոնական անունը կրճատվել է («Ջեսիկա Ջոնս»)։

2015 թվականի հունվարին Նեթֆլիքսի օպերացիոն գլխավոր տնօրենը՝ Թեդ Սարանդոսը հայտնել է, որ «սերիալը հարմար է ավելի շատ եթերաշրջաններ ունենալու համար» և Նեթֆլիքսը կցանկանա տեսնել, «թե ինչպես նրանք կձուլվեն Մարվելի ընդհանուր տիեզերքում»։

Դիզայն 
Սերիալի ներածական ենթագրերը ստեղծվել են «Հետախուզուհի» կոմիքսի բնօրինակի ծածկույթի նկարիչ Դեյվիդ Մաքի կողմից։

Նկարահանումներ 
2014 թվականի փետրվարին Marvel-ը հայտարարել է, որ «Ջեսիկա Ջոնս» սերիալի նկարահանումները անցկացվելու է Նյու Յորքում։ 2014 թվականի ապրիլին Marvel Comics գլխավոր խմբագիր Ջո Քեսադան հայտնել է, որ նկարահանումները անցկացվելու է Բրուքլինի և Լոնգ Այլենդի մոտակայքում։ Նրանք դեռ հիշեցնում են Դժոխքային խոհանոցի դարը։ Սերիալը սկսել է նկարահանվել 2015 թվականի փետրվարի Բրոնքսում, Lehman College-ում, Violet աշխատանքային անունով։ 2015 թվականի օգոստոսին սերիալի առաջին եթերաշրջանի նկարահանումները պաշտոնապես ավարտվել են։

Վիզուալ էֆֆեկտներ 
Վիզուալ էֆֆեկտները մշակված են Shade VFX-ի կողմից (Նյու Յորք), որը նաև աշխատել է «Խենթ» սերիալի շարքի վրա։

Ցուցադրում 
Սերիալը թողարկվել է 2015 թվականի նոյեմբերի 20-ին հոսքային վիդեո ծառայության՝ Նեթֆլիքսի միջոցով։ Բոլոր 13 դրվագները թողարկվել են միանգամից, ի տարբերություն ավանդական սերիալների ձևաչափի։ Այս պրակտիկան «դիտել բոլորը միանգամից» (binge-watching) հաջողություն է ունեցել նաև Նեթֆլիքսի այլ նախագծերի համար.

Հետագա ծրագրեր 
Հեռուստասերիալը դարձել է երկրորդը այն հեռուստասերիալների շարքից, որոնցից են «Լյուկ Քեյջ», «Երկաթե բռունցք» և «Խենթը», որոնք կմիացվեն իրար հետ «Պահապանները» մինի-սերիալի մեջ, ինչպես նաև «Պատժիչ» հեռուստասերիալի մեջ։ 2013 թվականի նոյեմբերին Disney տնօրեն Բոբ Իգերը հայտնել է, որ եթե կերպարները դառնան հայտնի Նեթֆլիքսում, չի բացառվում, որ դրանք կարող են դառնալ լիամետրաժ ֆիլմ։

Ծանոթագրություններ

Արտաքին հղումներ
 Պաշտոնական կայք

2015 հեռուստասերիալներ
Անգլերեն հեռուստասերիալներ
Ֆեմինիստական հեռուստասերիալներ
Նեթֆլիքսի բնօրինակ ծրագրեր
2010-ականների ամերիկյան հեռուստասերիալներ